b'\n_START_ARTICLE_\nDvokali\xc4\x8dnice\n_START_SECTION_\nTaksonomija\n_START_PARAGRAPH_\nDvokali\xc4\x8dnic nimajo ve\xc4\x8d za \xc2\xbbpravo\xc2\xab\xc2\xa0taksonomsko skupino. Vendar pa velika ve\xc4\x8dina dvokali\xc4\x8dnic tvori monofiletsko skupino evdikotiledon, ki jo lahko od drugih cvetnic lo\xc4\x8dimo po zgradbi peloda. Pelod ima namre\xc4\x8d tri brazde, zato govorimo tudi o tribrazdastopelodnih kritosemenkah. Druge dvokali\xc4\x8dnice in enokali\xc4\x8dnice imajo enobrazdast pelod ali iz njega izpeljane oblike._NEWLINE_Tradicionalno tovrstne kali\xc4\x8dnice ne glede na rang imenujemo Dicotyledones (ali Dicotyledoneae). Kadar jih obravnavamo kot razred, jih lahko imenujemo Magnoliopsida po tipskem rodu Magnolia. Nekateri sistemi evdikotiledone obravnavajo kot samostojen razred, Rosopsida (tipski rod Rosa) ali kot ve\xc4\x8d posameznih razredov. Preostale kali\xc4\x8dnice (paleodikotiledone) lahko zdru\xc5\xbeimo v en sam parafiletski razred Magnoliopsida ali nadalje razdelimo.'